62004CO0161_SK
Účastníci konania
Odôvodnenie
Výrok
Účastníci konania
Vo veci C‑161/04,
ktorej predmetom je žaloba o neplatnosť podľa článku 230 ES podaná 30. marca 2004,
Rakúska republika, v zastúpení: H. Dossi a E. Riedl, splnomocnení zástupcovia, s adresou na doručovanie v Luxemburgu,
žalobkyňa,
proti
Európskemu parlamentu, v zastúpení: M. Gómez-Leal a U. Rösslein, splnomocnení zástupcovia, s adresou na doručovanie v Luxemburgu,
a
Rade Európskej únie, v zastúpení: A. Lopes Sabino a J.‑P. Hix, splnomocnení zástupcovia,
žalovaným,
ktorých v konaní podporuje:
Komisia Európskych spoločenstiev, v zastúpení: W. Wils a G. Braun, splnomocnení zástupcovia, s adresou na doručovanie v Luxemburgu,
vedľajší účastník konania,
PREDSEDA PRVEJ KOMORY SÚDNEHO DVORA,
po vypočutí generálneho advokáta L. A. Geelhoed,
vydal toto
Uznesenie
Odôvodnenie
1. Rakúska republika informovala Súdny dvor listom podaným do kancelárie Súdneho dvora 3. júla 2006, že v súlade s článkom 78 rokovacieho poriadku berie svoj návrh späť.
2. Parlament listom podaným do kancelárie Súdneho dvora 14. júla 2006 navrhol v súlade s článkom 69 ods. 5 rokovacieho poriadku, aby Súdny dvor zaviazal Rakúsku republiku na náhradu trov konania.
3. Rada nepredložila v stanovenej lehote pripomienky k tomuto späťvzatiu návrhu.
4. Podľa článku 69 ods. 5 prvého pododseku rokovacieho poriadku účastník konania, ktorý zobral svoj návrh späť, je povinný nahradiť trovy konania, ak to v tomto zmysle navrhol ďalší účastník konania vo svojich pripomienkach k späťvzatiu návrhu.
5. Treba teda rozhodnúť, že Rakúska republika je povinná nahradiť trovy konania Parlamentu.
6. Keďže Rada nenavrhla, aby Súdny dvor zaviazal Rakúsku republiku na náhradu trov konania, znáša svoje vlastné trovy konania.
7. Podľa článku 69 ods. 4 prvého pododseku rokovacieho poriadku členské štáty a inštitúcie, ktoré vstúpili do konania ako vedľajší účastníci konania, znášajú svoje vlastné trovy konania.
8. Treba teda rozhodnúť, že Komisia znáša svoje vlastné trovy konania.
Výrok
Z týchto dôvodov predseda prvej komory Súdneho dvora nariadil:
1. Vec C‑161/04 sa vymazáva z registra Súdneho dvora.
2. Rakúska republika je povinná nahradiť trovy konania Európskeho parlamentu.
3. Rada Európskej únie a Komisia Európskych spoločenstiev znášajú svoje vlastné trovy konania.
V Luxemburgu 6. septembra 2006